joelniklaus/EU_Wikipedias huggingface dataset:
Doutzen Kroes

Doutzen Kroes (s. 23. tammikuuta 1985) on alankomaalainen huippumalli.

Kroes syntyi Oostermeerin kylässä, Alankomaihin kuuluvassa Friisinmaan provinssissa. Hän on solminut useita sopimuksia suurten mallitoimistojen, kuten Women Milan ja Viva Paris, kanssa. Kroes on luonut kansainvälistä ja menestyksekästä uraa. Hän on esiintynyt Voguen, Timen, Harper's Bazaarin ja Numeron kannessa. Hän myös esiintyy säännöllisesti Victoria's Secretin katalogissa, ja on esiintynyt heidän muotinäytöksessään vuosina 2005 ja 2006 ja 2008. Kroes on ollut mukana myös Guccin, Calvin Kleinin, Tommy Hilfigerin, Dolce & Gabbanan, Versacen, Escadan, Valentinon sekä Neiman Marcusin kampanjoissa. 

Vuonna 2005 Vogue.comin käyttäjät valitsivat Kroesin vuoden malliksi. Saman vuoden elokuussa Kroes valittiin myös Calvin Kleinin Eternity-hajuveden keulakuvaksi ja huhtikuussa 2006 hän solmi kolmivuotisen sopimuksen L'Oréal Parisin kanssa.

Toukokuussa 2007 Kroes esiintyi American Voguen kannessa yhdessä Hilary Rhodan, Caroline Trentinin, Raquel Zimmermannin, Sasha Pivovarovan, Agyness Deynin, Coco Rochan, Jessica Stamin, Chanel Imanin, ja Lily Donaldsonin kanssa. Lehden numerossa heidät kaikki määriteltiin tuleviksi uuden sukupolven supermalleiksi, tämän hetken 'it-girleiksi'. Kroes oli maailman viidenneksi parhaiten palkattu malli vuonna 2009: hän ansaitsi 6 miljoonaa Yhdysvaltain dollaria.

Lähteet
 Doutzen Kroes Supermodels.nl:ssä  iltasanomat.fi

Aiheesta muualla

 Doutzen Kroes Style.comissa 
 Doutzen Kroesin epäviralliset fanisivut 

Alankomaalaiset mallit
Vuonna 1985 syntyneet
Elävät henkilöt
Lokikirja

Lokikirja on laivoilla pidettävä päiväkirja, merilain (674/1994 Suomen asetuskokoelmassa) mukaiselta nimeltään "laivapäiväkirja". Lokikirjan alkuperäinen tarkoitus oli kirjata tasaisin aikavälein laivan nopeus, josta voitiin päätellä kuljettu matka. Tätä tietoa tarvitaan laivan sijainnin määrittämiseen navigoitaessa. Samoin lokikirjaan merkitään kaikki laivalla olijat.

Nykyään lokikirja sisältää monentyypistä informaatiota laivan tai sukellusveneen kulusta, olosuhteista ja tapahtumista. Lokikirjaan tehdään merkinnät vähintään päivittäin.

Kauppalaivoissa lokikirjan pitovastuu kuuluu kulloinkin vahtia ajavalle perämiehelle tai päällikölle. Merilaki määrittää, että lokikirjaan tulee merkitä aluksen sijainti tai muu merkittävä seikka satamassa vuorokausittain ja merellä vahtivuoroittain. Kauppa-aluksen päällikkö vahvistaa aina allekirjoituksellaan lokikirjan merkinnät oikeiksi. Sotalaivoissa tehtävästä huolehtii korkein siltamiehistön aliupseereista, tavallisimmin ruorimestari eli komentosillan miehistön päällikkö. Pienaluksissa ja veneissä lokikirjasta huolehtii päällikkö. 

Lokikirjaan kirjataan paitsi kulku-, tankkaus- ja proviantintäydennysmerkinnät myös septitankin tyhjennykset, joista voidaan kyllä pitää myös erillistä jätelokikirjaa. Myös matkalla tehdyt erityishavainnot, kuten havaitut öljyvahingot, haaksirikot, väylätukokset, loistojen toimintavirheet tai rikkoutuneet merimerkit tulee kirjata lokikirjaan.

Katso myös
 Jääpäiväkirja

Navigointi
Adrian Gottlieb

Adrian Gottlieb on yhdysvaltalainen, Vermontissa syntynyt  ja kasvanut taidemaalari. Hän maalaa aina elävästä mallista. Gottlieb johtaa omaa kouluaan, Adrian Gottlieb Studio & Atelieria, jossa hän opettaa vanhojen mestarien tapaa piirtää ja maalata.

Lapsuudessaan Gottlieb piirsi paljon ilman mallia ja elävästä mallista. 15-vuotiaana hän oli jo osallistunut ensimmäiseen näyttelyynsä ja saanut tunnustusta. Hänen maalauksensa Abenaki Tribal voitti toisen sijan kongressin taidekilpailussa ja myöhemmin sen osti Vermontin yliopisto. Carnegie Mellon Yliopistossa hän alkoi tuntea lisää tarvetta piirustustaidon harjoittamiseen. Hän siirtyikin RIT:ihin ja sieltä vielä Charles H. Cecil Studiosiin Firenzeen, Italiaan. Lopulta Gottlieb suoritti RIT:ssä ja Rochester Medical Universityssä taiteiden kandidaatin tutkintonsa loppuun, erikoistuen anatomiaan ja anatomiseen piirtämiseen.

Charles Cecilin ja Nicholas Beerin ohjauksessa Charles H. Cecil Studiosissa, hän tajusi renessanssista, varhaisiin impressionisteihin yltävän maalaustradition, joka oli suurimaksi osaksi kadonnut modernin taiteen takia. 1998 hän aloittikin opinnot Florence Academy of Artissa, ja lyhyessä ajassa hän opiskelikin jo koulun maalausohjelmassa Daniel Gravesin ja Simona Dolcin ohjauksessa. Hän toimi myös itse koulussa ohjaajana 2001-2002, ja sai opinnot päätökseen 2002.

Tämän jälkeen Gottlieb siirtyi koulun normaalia tyyliä naturalistisempaan ilmaisuun. Hän asui Italiassa maalaten omassa asunnossaan ja opettaen nuoria oppilaita. 2002 hän osallistui Art Renewal Centerin kansainväliseen apurahakilpailuun, mikä antoi hänelle mahdollisuuden opiskella yksityisesti pitkäaikaisen mentorin, Maureen Hyden ohjauksessa.

2003 Gottliebille tarjottiin paikkaa Los Angeles Academy of Figurative Artissa. Hän esitteli tälle akatemialle Barguen piirustusta, kipsipatsaiden piirustusta, elävän mallin pitkien asentojen piirustusta ja grisaille-tekniikalla tehtyä patsaiden maalausta.

2005 hän lähti Los Angeles Academy of Figurative Artista, avatakseen oman studion Echo Parkiin, Kaliforniaan, missä hän keskittyi omaan luovaan kehitykseensä. Hän opettaa omassa studiossaan kaksi päivää viikosta.

Lähteet

Aiheesta muualla
Kotisivu 

Yhdysvaltalaiset taidemaalarit
Syntymävuosi puuttuu
Elävät henkilöt
The Battle Rages On...

The Battle Rages On on Deep Purplen vuonna 1993 julkaisema albumi. 
Deep Purplen niin kutsuttu "Mark II" -kokoonpano yhdistyi toisen kerran tällä albumilla. Ian Gillan oli palannut laulusolistiksi. Se jäi samalla kokoonpanon viimeiseksi albumiksi, sillä kitaristi Ritchie Blackmore erosi yhtyeestä marraskuussa 1993 Helsingin konsertin jälkeen.

Kappaleet

Kokoonpano
Ian Gillan – laulu
Ritchie Blackmore – kitara
Ian Paice – rummut
Roger Glover – basso
Jon Lord – kosketinsoittimet

Lähteet

Deep Purplen albumit
Vuoden 1993 albumit
Kenneth E. Boulding

Kenneth Ewart Boulding (18. tammikuuta 1910 - 18. maaliskuuta 1993) oli brittiläis-yhdysvaltalainen filosofi, taloustieteilijä, runoilija, mystikko ja omistautunut kveekari.

Boulding syntyi Liverpoolissa, valmistui Oxfordin yliopistosta ja sai Yhdysvaltojen kansalaisuuden vuonna 1948. Vuosina 1949–1967 hän opetti Michiganin yliopistossa ja vuodesta 1967 eläköitymiseen asti Coloradon yliopistossa. Hänen laajaan tuotantoonsa kuului yli kolmekymmentä kirjaa ja tuhat artikkelia.

Teoksia 

 Economic Analysis (1941)
 The Economics of Peace (1945)
 There is a Spirit:  The Nayler Sonnets (1945)
 A Reconstruction of Economics (1950)
 The Organizational Revolution: A Study in the Ethics of Economic Organization (1953)
 The Image: Knowledge in Life and Society (1956)
 The Skills of the Economist (1958)
 Principles of Economic Policy (1958)
 Conflict and Defence: A General Theory (1962)
 The Meaning of the Twentieth Century: the Great Transition (1964)
 The Impact of the Social Sciences (1966)
 Beyond Economics: Essays on Society, Religion, and Ethics (1968)
 Economics as a Science (1970)
 A Primer on Social Dynamics: History as Dialectics and Development (1970)
 Economics (1971)
 Political Economy (1973)
 The Economy of Love and Fear: A Preface to Grants Economics (1973)
 Toward a General Social Science (1974)
 International Systems: Peace, Conflict Resolution, and Politics (1975)
 Sonnets from the Interior Life, and Other Autobiographical Verse (1975)
 Stable Peace (1978)
 Ecodynamics: A New Theory of Societal Evolution (1978)
 Beasts, Ballads, and Bouldingisms: A Collection of Writings (1980)
 Evolutionary Economics (1981)
 Toward the Twenty-First Century: Political Economy, Social Systems, and World Peace (1985)
 Human Betterment (1985)
 The World as a Total System (1985)
 Mending the World: Quaker Insights on the Social Order (1986)
 Three Faces of Power (1989)
 Towards a New Economics: Critical Essays on Ecology, Distribution, and Other Themes (1992).
 The Structure of a Modern Economy: the United States, 1929–89 (1993)

Aiheesta muualla 

 Kenneth E. Boulding (1910-1993)  
 Bernet, Claus: Kenneth Ewart Boulding. BBKL, 23, 2004, ss. 114-163. 
 Boulding, Kenneth E.: The Economics of the Coming Spaceship Earth (1966) 
 Latzko, David A.: An overview of Boulding's major contributions 

Boulding, Kenneth E.
Boulding, Kenneth E.
Boulding, Kenneth E.
Boulding, Kenneth E.
Lappeenrannan Teekkarilaulajat

Lappeenrannan Teekkarilaulajat ry (TL) on vuonna 1983 perustettu akateeminen mieskuoro.

Historia

Lappeenrannan Teekkarilaulajat on perustettu vuonna 1983. Keskeisenä hahmona kuoron perustamisvaiheessa toimi dir.mus, kunniateekkari, TL:n kunniajohtaja Oiva Käkelä haalimalla koulun käytäviltä kuorolaulusta kiinnostuneita teekkareita tulevan Teekkarilaulajat-nimisen kuoron laulajiksi. Vuoden 1988 keväällä Oiva Käkelä siirtyi sivuun, ja paikan täytti kunniateekkari Jukka Lind.

Toiminta

Lappeenrannan Teekkarilaulajat ylläpitää mieskuorotoimintaa Lappeenrannan-Lahden teknillisessä yliopistossa (LUT-yliopistossa) sekä toimii mieskuorolaulusta kiinnostuneiden Lappeenrannan teknillisen yliopiston opiskelijoiden sekä sieltä valmistuneiden diplomi-insinöörien ja kauppatieteiden maistereiden yhdyssiteenä. Kuoron toiminnassa on mukana noin 20 laulajaa.

Esiintyminen ja ohjelmisto

Lappeenrannan Teekkarilaulajat esiintyy lukuisissa ja mitä erilaisimmissa tilaisuuksissa ympäri vuoden kokoonpanon vaihdellessa kvartetista koko kuoroon. Ohjelmisto koostuu serenadeista, juomalauluista, isänmaallisia lauluista sekä suomalaisen pop- ja rockmusiikin helmistä. Teekkarilaulajat on levyttänyt Junnu Vainion, Juice Leskisen sekä Eppu Normaalin tuotantoa.

Levyjulkaisut

 Junnusta pitäen (1997)
 Pienestä pitäen (2002)
 Lakillinen Hittejä (2008)
 Joulun Tunnelmaa (2015)

Aiheesta muualla

 http://www.teekkarilaulajat.fi/ Kuoron kotisivu

Teekkarikulttuuri
Suomalaiset mieskuorot
Lappeenrannan musiikki
Düren

Düren on kaupunki Nordrhein-Westfalenin osavaltiossa, läntisessä Saksassa. Se sijaitsee Aachenin ja Kölnin kaupunkien välissä. Kaupungin läpi virtaa joki Rur (Maasin sivujoki). Kaupunki on pinta-alaltaan 85,02 neliökilometrin suuruinen. Vuoden 2011 väestönlaskennassa siellä oli 88 789 asukasta, Asukastiheys kaupungissa on 1061 as./km². 

Düren on Dürenin piirikunnan keskuskaupunki. Kaupunki on jaettu 15 eri kaupunginosaan.

Düren oli alkujaan frankkien asutuskeskus, joka mainitaan kirjallisissa lähteissä ensi kertaa vuonna 748. Kaarle Suuri piti sitä tukikohtanaan. Se siirtyi Jülichin herttuoille 1200-luvulla ja tuhottiin lähes kokonaan 1543 herttuoiden sotiessa keisari Kaarle V:ta  vastaan. Kaupunki tuhottiin uudelleen  toisessa maailmansodassa, ja on senkin jälkeen jälleenrakennettu.

Ystävyyskaupungit 
   Altmünster, Itävalta
  Cormeilles, Ranska
  Gradačac, Bosnia ja Hertsegovina
  Jinhua, Kiina
  Stryj, Ukraina
  Valenciennes, Ranska

Lähteet

Aiheesta muualla 

 Dürenin kaupungin viralliset internetsivut   

Nordrhein-Westfalenin kunnat
Saksan kaupungit
Korsakov

Korsakov ( voi tarkoittaa:

 Nikolai Rimski-Korsakov, säveltäjä
 Aleksandr Korsakov, jalkaväenkenraali
 Dmitri Korsakov, historioitsija
 Sergei Korsakov, psykiatri, jonka mukaan on nimetty Korsakovin oireyhtymä.
 Korsakov, kaupunki Sahalinilla
Zimmer 483


Zimmer 483 (suom. 'Huone 483) on Tokio Hotelin toinen studioalbumi, joka julkaistiin 23. helmikuuta 2007. Albumi on myynyt kultaa monissa Keski-Euroopan maassa ja ensimmäinen single ”Übers Ende Der Welt” sijoittui Suomessakin listoille. Monsoon on myös noussut MTV:n Top 20- listalle. Singlet ”Spring nicht” ja ”An Deiner Seite” ovat myös saaneet paljon radiosoittoa Suomessa.

Albumi ylsi parhaimmillaan Suomen virallisen listan sijalle 13, 28 viikkoa julkaisunsa jälkeen.

Kappaleet

Arvostelut 
 Laut.de:

Lähteet 

Vuoden 2007 albumit
Tokio Hotelin albumit
VB

VB voi tarkoittaa:

 Visual Basic, ohjelmointikieli
 Vejle Boldklub, tanskalainen jalkapalloseura
 Vlaams Belang, belgialainen puolue
 VB-valokuvakeskus
Helsinki Music Company

HMC – Helsinki Music Company Oy oli suomalainen musiikkiyhtiö, jonka perustivat tammikuussa 2005 Asko Kallonen ja Niko Nordström. Yhtiön toimialoihin kuuluivat levy-yhtiötoiminta, musiikkikustannus ja ohjelmamyynti. HMC:n julkaisemien äänitteiden jakelijana toimi Bonnier Amigo.

Helsinki Music Companyn edustamia artisteja olivat muun muassa Antti Tuisku, Kristiina Brask, Jippu, Bleak, Darude, Cristal Snow, Sturm und Drang ja HIM. Yhtiön alaisuuteen kuului myös iskelmämusiikkiin keskittynyt Hurmio-levymerkki, jonka artisteja olivat Suvi Teräsniska, Neljänsuora ja Juha Metsäperä.

HMC myytiin syksyllä 2007 Warner Music Finlandille, joka sulautti sen itseensä. Niko Nordström siirtyi Warner Musicin Suomen toimitusjohtajaksi ja Asko Kallonen tuotantojohtajaksi.

Suomalaiset levy-yhtiöt
Chelsea Clinton

Chelsea Victoria Clinton (s. 27. helmikuuta 1980 Little Rock, Arkansas) on Yhdysvaltain entisen presidentin Bill Clintonin ja tämän puolison, Yhdysvaltain entisen ulkoministerin Hillary Clintonin tytär ja ainoa lapsi. Vuosina 2011–2014 hän työskenteli NBC-televisioyhtiössä erikoiskirjeenvaihtajana. Nykyään hän työskentelee Clinton Foundation -hyväntekeväisyyssäätiössä.

Clinton muutti Valkoiseen taloon 20. tammikuuta 1993 isänsä virkaanastujaispäivänä. Hän opiskeli Sidwell Friends Schoolissa Washington DC:ssä, jossa hän pelasi oppilaitoksen jalkapallojoukkueessa. Hän oli myös harrastanut tanssia lapsesta saakka.

Chelsea Clinton valmistui Stanfordin yliopistosta, jossa hän opiskeli ensin kemiaa, mutta vaihtoi pääaineensa historiaksi. Hänen opinnäytetyönsä käsitteli Pohjois-Irlannin rauhanprosessia. Hän on myös opiskellut terveyspolitiikkaa Columbian yliopistossa ja kansainvälisiä suhteita Oxfordin yliopistossa. Oxfordissa hän opiskeli University Collegessa kuten isänsä Bill Clinton, joka oli Oxfordissa Rhodes-stipendiaattina 1968−1970.

Clinton on työskennellyt Avenue Capital -nimisessä newyorkilaisessa hedgerahastossa ja McKinsey & Company -nimisessä liikkeenjohdon konsultointiyrityksessä. Marraskuussa 2011 hän aloitti NBC-televisioyhtiössä toimittajana, ja samalla hän työskenteli isänsä hyväntekeväisyyssäätiössä ja jatkoi tohtori-opintojaan Oxfordin yliopistossa. Vuonna 2014 hän lopetti työt NBC:llä keskittyäkseen työhönsä säätiössä.

Clinton avioitui 31. heinäkuuta 2010 Marc Mezvinskyn kanssa. Mezvinsky on investointipankkiiri New Yorkista.. Pariskunnan häät olivat juutalais-kristilliset sillä Mezvinskyn on juutalainen ja Clinton on metodistikristitty. Pariskunnan ensimmäisen lapsen, Charlotte-tyttären syntymästä uutisoitiin syyskuun 2014 lopussa.

Lähteet

Bill Clinton
Yhdysvaltain presidenttien lapset
Vuonna 1980 syntyneet
Elävät henkilöt
Ođđasat

Ođđasat () on pohjoissaameksi esitettävä uutislähetys, joka on Suomen, Norjan ja Ruotsin yleisradioyhtiöiden Yleisradion, Norsk Rikskringkastingin ja Sveriges Televisionin yhteistuotantoa. Lähetyksessä kerrotaan suurimmaksi osaksi saamelaisia ja heidän elinaluettaan käsitteleviä uutisia. Ođđasatin studio sijaitsee Norjan yleisradion NRK:n saamelaistoimituksessa Kaarasjoella.

Lähetysajat  
Suomessa Ođđasat lähetetään arki-iltaisin Yle TV1 -kanavalla, ja ohjelmaan on saatavilla suomen- ja ruotsinkielinen tekstitys. Uusintana Ođđasat esitetään seuraavana aamupäivänä Yle TV1:ssä Yle Uutisten aluelähetysten uusintojen jälkeen. Ruotsissa Ođđasat näkyy SVT2:lla ja Norjassa NRK1:llä.

Katso myös 
 Yle Ođđasat

Lähteet

Viitteet

Aiheesta muualla 
Ođđasat - Ylen saamenkieliset tv-uutiset, tekstitys suomeksi (areena.yle.fi)
Davviriikalaš sámi tv-ođđasat. Pohjoismaiset saamenkieliset tv-uutiset Yle Areena (pohjoissaameksi)
Sápmi. Saamenkieliset uutiset. Yle.

Suomalaiset uutisohjelmat
Ylen tuottamat televisio-ohjelmat
Saamelainen kulttuuri
Norjalaiset televisio-ohjelmat
Ruotsalaiset televisio-ohjelmat
SVT:n televisio-ohjelmat
NRK:n televisio-ohjelmat
Hilary Rhoda

Hilary Rhoda (s. 6. huhtikuuta, 1987 Chevy Chase, Maryland) on  yhdysvaltalainen huippumalli.

Elämä 
Ennen mallin uraansa Rhoda valmistui marylandilaisesta, katolilaisesta tyttökoulusta. Kouluaikanaan hän oli erittäin urheilullinen ja osallistui koulussaan mm. haavipallojoukkueeseen.

Ura 
Vaikka Rhoda onkin tehnyt vasta lyhyen mallinuran, hän on silti ollut useiden tunnettujen yhtiöiden mainoskampanjoissa. Tähän listaan kuuluvat mm. Balenciaga, Dolce & Gabbana, Givenchy, Donna Karan, Yves Saint Laurent, Herrera, Gucci, sekä Ralph Lauren. Hän on esiintynyt myös useiden muotilehtien, kuten Vogue Italian ja Voguen Parisin, kansissa, sekä myös muissa alan julkaisuissa. Rhoda kävelee säännöllisesti catwalkeilla esitellen muotia Christian Dior Couturesta Marc Jacobsiin. Tammikuussa 2007 Estée Lauder nimesi Rhodan uudeksi kasvokseen.

Toukokuussa 2007 Rhoda esiintyi American Voguen kannessa yhdessä Doutzen Kroesin, Caroline Trentinin, Raquel Zimmermannin, Sasha Pivovarovan, Agyness Deynin, Coco Rochan, Jessica Stamin, Chanel Imanin, ja Lily Donaldsonin kanssa. Lehden numerossa heidät kaikki määriteltiin tuleviksi uuden sukupolven supermalleiksi, tämän hetken 'it-girleiksi'.

Aiheesta muualla
 Rhoda Style.comissa
 Rhodan epäviralliset fanisivut

Lähteet
 Rhoda Supermodel.nlssä

Yhdysvaltalaiset mallit
Vuonna 1987 syntyneet
Elävät henkilöt
Dyyni (vuoden 1984 elokuva)

Dyyni (Dune) on David Lynchin käsikirjoittama ja ohjaama yhdysvaltalainen tieteiselokuva vuodelta 1984. Se perustuu Frank Herbertin samannimiseen kirjaan. Elokuvan pääosaa esittää Kyle MacLachlan.

Rooleissa 
Lopputekstien mukaisessa järjestyksessä:

Jodorowskyn Dyyni-projekti 
1974 ranskalainen tuottaja Jean-Paul Gibon hankki Dyynin elokuvaoikeudet ja kiinnitti ohjaajaksi Alejandro Jodorowskyn.

Jodorowsky sai mukaan tuotantoon mm. Pink Floydin ja Magman tekemään musiikkia, Dan O'Bannonin vastaamaan efekteistä ja visuaalisuudesta yhdessä H. R. Gigerin, Jean Giraudin (tunnetaan myös nimellä Moebius) ja Chris Fossin kanssa. Jodorowsky suostutteli myös Salvador Dalín keisarin rooliin ja Orson Wellesin esittämään Harkonnen-suvun hallitsijaa. Muissa rooleissa olivat mm. Mick Jagger, Udo Kier, David Carradine ja hänen poikansa Brontis Jodorowsky. Projekti kaatui budjettisyihin, elokuvan pituuteen sekä studion epäluuloon itse Alejandro Jodorowskyä kohtaan.

Projektista on tehty dokumentti nimeltä Jodorowsky's Dune (2013)

Dino De Laurentiis jatkoi myöhemmin projektia ja kiinnitti David Lynchin ohjaajaksi.

Arvioita
Video-oppaassa vuodelta 1994 Dyyni saa yhden tähden viidestä, mikä vastaa sanallista arviota ”huono”.

Lähteet

Vuoden 1984 yhdysvaltalaiset elokuvat
Yhdysvaltalaiset tieteiselokuvat
David Lynchin ohjaamat elokuvat
Yhdysvaltalaiset romaaneihin perustuvat elokuvat
Avaruuselokuvat
Eeppiset elokuvat
Moskovan fysiikan ja teknologian instituutti

Moskovan fysiikan ja teknologian instituutti (, lyhenne MFTI (GU), kansainvälisesti MIPT (SU), puhekielessä Fizteh) on Venäjän johtavia teknillisiä korkeakouluja. Se on valtionyliopisto jossa opiskelee noin 5000 opiskelijaa. Se sijaitsee Dolgoprudnyin ja Žukovskin kaupungeissa Moskovan liepeillä. Rehtori on Nikolai Kudrjavtsev (2009).

Historia
Instituutin perusti Neuvostoliiton tiedeakatemia Pjotr Kapitsan aloitteesta helmikuussa 1946. Se aloitti toimintansa 25. marraskuuta 1946 Moskovan valtionyliopiston tiedekuntana ja itsenäistyi kokonaan vuonna 1951. Siitä pyrittiin jo alun perin tekemään huippuyliopisto. Sen opinto-ohjelmaa alettiin myöhemmin kutsua "Fizteh-systeemiksi".

Tiedekunnat
Vuonna 2009 MFTI:ssä oli yksitoista tiedekuntaa, joissa kussakin aloitti opintonsa noin sata opiskelijaa vuosittain.
 Radiotekniikka ja kybernetiikka
 Yleinen ja sovellettu fysiikka
 Ilmakehän fysiikka ja avaruustutkimus
 Molekyylifysiikka ja biofysiikka
 Fysikaalinen elektroniikka ja kvanttielektroniikka
 Aeromekaniikka ja lentotekniikka
 Säätötekniikka ja sovellettu matematiikka
 Ydinvoimatekniikka
 Innovaatiot ja korkea teknologia
 Nanoteknologia ja informatiikka
 IT-liiketoiminta

Aiheesta muualla

 Yliopiston sivusto
Viorica Viscopoleanu

Viorica Viscopoleanu (o.s. Belmega; s. 8. elokuuta 1939 Budinet, Storojinet, Romanian kuningaskunta, kuuluu nykyisin Ukrainaan) on entinen romanialainen yleisurheilija, jonka päälajina oli pituushyppy.

Viscopoleanu osallistui olympialaisten pituushyppykilpailuun kolmasti. Tokiossa 1964 hän sijoittui viidenneksi tuloksella 635 cm. Méxicossa 1968 hän voitti olympiakultaa uudella maailmanennätystuloksella 682 cm. Münchenissä 1972 hän hyppäsi tuloksen 648 cm ja sijoittui seitsemänneksi.

Vuonna 1969 Viscopoleanu saavutti Ateenan EM-kilpailuissa hopeaa tuloksella 645 cm häviten Puolan Miroslawa Sarnalle neljä senttiä. Sisäratojen EM-kisoissa 1970 Wienissä hän voitti kultamitalin tasaisessa kisassa, jossa neljän ensimmäisen tulokset olivat yhden sentin välein. Sisäratojen EM-pronssia hän sai vuosina 1967, 1968 ja 1971.

Lähteet 
 

Romanialaiset pituushyppääjät
Romanialaiset olympiavoittajat
Vuonna 1939 syntyneet
Elävät henkilöt
Hans-Dietrich Genscher

Hans-Dietrich Genscher (21. maaliskuuta 1927 Reideburg, Saksa – 31. maaliskuuta 2016 Wachtberg-Pech, Saksa) oli saksalainen poliitikko. Hän edusti liberaalista Vapaata demokraattista puoluetta. 

Genscher syntyi Reideburgissa, lähellä Hallea. Hän liittyi nuorella iällä Hitler-Jugendiin ja toimi toisessa maailmansodassa Luftwaffen sotilaspoikana 1943-1945. Ennen sodan päättymistä Genscheristä tuli lyhyeksi aikaa Saksan kansallissosialistinen työväenpuolueen jäsen. Sodan jälkeen hän opiskeli lakia ja taloustieteitä Hallessa ja Leipzigissa ja liittyi Neuvostoliiton miehitysvyöhykkeellä toimineeseen Saksan liberaalidemokraattiseen puolueeseen. 

Genscher pakeni vuonna 1952 Itä-Saksasta Länsi-Saksaan, jossa hänestä tuli Vapaan demokraattisen puolueen jäsen. Hän opiskeli lakia Hampurissa ja pääsi alan töihin Bremenissä. Hän istui parlamentin jäsenenä vuosina 1965–1998. Hänet nimitettiin sisäministeriksi vuonna 1969; vuosina 1974–1992 hän toimi Saksan ulkoministerinä ja varakanslerina. Hän jätti virat vuonna 1992 ja vetäytyi myöhemmin saman vuosikymmenen aikana myös parlamentista. 

Vielä poliittisen uransa jälkeen Genscher toimi lakimiehenä ja perusti vuonna 2000 Hans-Dietrich Genscher Consult GmbH:n.

Lähteet

Aiheesta muualla

Saksan ulkoministerit
Vapaan demokraattisen puolueen poliitikot
Vapaan demokraattisen puolueen puheenjohtajat
Vuonna 1927 syntyneet
Vuonna 2016 kuolleet
Saksan varakanslerit
Öljy-yhtiö

Öljy-yhtiö on yritys, jonka liiketoiminta perustuu esimerkiksi raakaöljyn tuottamiseen, jalostamiseen tai myymiseen. Maailman suurimmat öljy-yhtiöt ovat jopa useita maita varakkaampia. Esimerkiksi ExxonMobilin liikevaihto on noin pari sataa miljardia, kun taas Suomen valtion budjetti on noin 40-50 miljardia euroa. Neljä suurinta öljy-yhtiötä ovat ExxonMobil, Royal Dutch Shell, Total ja BP.

Öljy-yhtiöitä 
 Abu Dhabi National Oil Company, Yhdistyneet arabiemiirikunnat 
 Addax Petroleum, Sveitsi 
 Arbusto Energy, Yhdysvallat
 Atlantic Petroleum, Färsaaret 
 BG Group, Yhdistynyt kuningaskunta
 BP, Yhdistynyt kuningaskunta
 Cairn Energy, Intia 
 Canadian Natural Resources, Kanada 
 Chevron Corporation, Yhdysvallat 
 Devon Energy, Yhdysvallat 
 ExxonMobil, Yhdysvallat 
 Faroe Petroleum, Färsaaret 
 Petronet LNG Limited, Intia 
 Gulf Oil, Yhdysvallat 
 Hellenic Petroleum, Kreikka 
 Indian Oil Corporation, Intia 
 Kuwait German Petroleum Company, Kanada 
 Lukoil, Venäjä
 Neste, Suomi 
 Petronas, Malesia 
 Royal Dutch Shell, Hollanti, Yhdistynyt kuningaskunta
 Saudi Aramco, Saudi-Arabia (maailman suurin tuotannoltaan) 
 StatoilHydro, Norja 
 Total, Ranska
 YUKOS, Venäjä
 PDVSA, Venezuela.

Lähteet

Viitteet
Martin Walser

Martin Johannes Walser (s. 24. maaliskuuta 1927, Wasserburg am Bodensee) on saksalainen kirjailija. 

Walserin alkuperäinen kirjoituskieli on saksa. Hänen kansainvälisesti menestyneimpiin romaaneihinsa lukeutuvat Tyrsky (Brandung), Pakeneva hevonen (Ein fliehendes Pferd) ja Rakkauden tuolla puolen (Jenseits der Liebe). 

Walser opiskeli kirjallisuutta, historiaa ja filosofiaa Regensburgissa ja Tübingenissä sekä sai tohtorinarvonsa vuonna 1951.

Lähteet

Aiheesta muualla 

Saksalaiset kirjailijat
Vuonna 1927 syntyneet
Elävät henkilöt
Neuvostoliiton ministerineuvosto

Neuvostoliiton ministerineuvosto () oli Neuvostoliiton hallinnon ylin toimeenpaneva elin. Vuosina 1918–1946 se toimi nimellä Neuvostoliiton kansankomissaarien neuvosto (Совет народных комиссаров СССР). Sen toimipaikka oli Moskovan Kremlin alueella.

Neuvostoliittoa edeltäneet neuvostohallitukset

Neuvosto-Venäjän kansankomissaarien neuvosto 8. marraskuuta 1917 - 19. heinäkuuta 1918
Leninin neuvosto
Sosialistisen federatiivisen neuvostotasavallan kansankomissaarien neuvosto 19. heinäkuuta 1918
Leninin neuvosto

Neuvostoliiton hallitukset
Sosialistisen federatiivisen neuvostotasavallan kansankomissaarien neuvosto 30. joulukuuta 1922 - 6. heinäkuuta 1923
Leninin neuvosto
Sosialististen neuvostotasavaltojen liiton kansankomissaarien neuvosto 6. heinäkuuta 1923 - 15. maaliskuuta 1946
Leninin neuvosto - 1924
Rykovin neuvosto 1924-1930
Molotovin neuvosto 1930-1941
Stalinin neuvosto 1941-1946
Sosialististen neuvostotasavaltojen liiton ministerineuvosto (Neuvostoliiton ministerineuvosto) 15. maaliskuuta 1946 - 26. joulukuuta 1990
Stalinin ministerineuvosto 1946-1953
Malenkovin ministerineuvosto 1953-1955
Bulganinin ministerineuvosto 1955-1958
Hruštšovin ministerineuvosto 1958-1964
Kosyginin ministerineuvosto 1964-1980
Tihonovin ministerineuvosto 1980-1985
Ryżkovin ministerineuvosto 1985-1990
Sosialististen neuvostotasavaltojen hallitus (Sosialististen neuvostotasavaltojen liiton ministerikabinetti 26. joulukuuta 1990 - 25. joulukuuta 1991
Ryżkovin ministerineuvosto 1990-1991
Pavlovin hallitus (ministerikabinetti) 1991
Kansallisen pelastuksen komitea 19. elokuuta 1991 - 23. elokuuta 1991 (vallankaappaushallitus, jonka jälkeen käytännössä Venäjän federaatio Jeltsinin johdolla ryhtyi johtamaan)

 Neuvostoliiton hallintoelimet
Folkswagen

Folkswagen on joensuulainen folkrock-yhtye, jonka musiikissa on elementtejä myös laulelmasta, folkista, venäläisestä bardimusiikista, laulaja-lauluntekijä -genren musiikista ja country & westernistä. Folkswagenin musiikkia sitoo yhteen laulujen aihepiiri, joka käsittelee Venäjää, Karjalaa ja Itä-Suomea. Yhtye on puhunut itsestään teemabändinä tai "country & easterninä", jonka musiikki tulee "Joensuun, Petroskoin ja Pietarin Bermudan kolmiosta". Yhtyeen laulukielinä ovat suomi, venäjä ja karjala.

Folkswagenin perustivat vuonna 2000 laulaja-kitaristit Timoi (silloin vielä Timo) Munne ja Suonna Kononen. Kokoonpano kasvoi kvartetiksi vuonna 2004, kun Matkaselän asemalla -levyn arvostelumenestys kasvatti yhtyeen keikkatahdin aiemmasta. Yhtye on esiintynyt säännöllisesti suomalaisissa kansanmusiikkitapahtumissa ja Petroskoin kansanmusiikkiyhteyksissä. 

Vuonna 2010 Suonna päätti lähteä Folkswagenista pois sillä hän perusti vuonna 2008 yhtyeen nimeltään Huojuva lato. Suonnaa kun alkoi kiinnostaa enemmän amerikkalainen juurimusiikki ja sen kautta hän on tehnyt countryhenkisiä sanoituksia.

Jäsenet (2005-) 
 Timo Munne (laulu, kitara)
 Joonas Ojajärvi (sähköbasso, kontrabasso, mandoliini)
 Jari Lappalainen (rummut, lyömäsoittimet, bouzouki, mandoliini)

Entiset jäsenet 
 Suonna Kononen (kitara, laulu, huuliharppu, mandoliini) (2000-2010)

Julkaisut

Albumit 

 Stolitshnaja (CD-R, Levyasema Lempi, 2001)
 Matkaselän asemalla (Pilfink Records, 2003)
 Karjalan balsamia (Pilfink Records, 2005)
 Kosmonautti (CD-EP, Pilfink Records, 2006)
 Tienhaara (Pilfink Records, 2007)
 Kyläkaupan rappusilla (Pilfink Records, 2008)
 Atomiveisuja (CD-EP, Pilfink Records, 2009)

Lähteet

Aiheesta muualla 

 Folkswagenin kotisivu
 

Suomalaiset folk rock -yhtyeet
Joensuun musiikki
Zonguldakin maakunta

Zonguldakin maakunta on yksi Turkin 81 maakunnasta. Se sijaitsee Mustanmeren rannalla Pohjois-Turkissa. Pinta-alaa sillä on 3 481 km² . Maakunnan pääkaupunki on Zonguldak. Zonguldakin maakunta on jaettu 6 piirikuntaan.

Vuoden 2015 lopussa arvioitu väkiluku oli 595 900.

Lähteet

Aiheesta muualla 

Turkin maakunnat
Karsin maakunta

Karsin maakunta on yksi Turkin 81 maakunnasta. Se sijaitsee itäisessä-Turkissa ja sillä on rajaa Armenian kanssa. Pinta-alaa sillä on 9,587 km². Vuoden 2015 lopussa arvioitu väkiluku oli 292 660. Ardahanin maakunta ja Iğdırin maakunta olisivat osa Karsin maakunta vuoteen 1990 saakka, kunnes ne erosivat. Maakunnan pääkaupunki on Kars. Karsin maakunta on jaettu 8 piirikuntaan.

Lähteet

Aiheesta muualla 
Sää Karsissa  

Turkin maakunnat
Yozgatin maakunta

Yozgatin maakunta on maakunta Turkin keskiosassa. Maakunnan pääkaupunki on Yozgat. Pinta-alaa maakunnalla on 14 123 neliökilometriä. Vuoden 2015 lopussa arvioitu väkiluku oli 419 440.

Piirikunnat 
Yozgatin maakunta on jaettu 14 piirikuntaan:

 Akdağmadeni
 Aydıncık
 Boğazlıyan
 Çandır
 Çayıralan
 Çekerek
 Kadışehri
 Saraykent
 Sarıkaya
 Şefaatli
 Sorgun
 Yenifakılı
 Yerköy
 Yozgat

Lähteet

Aiheesta muualla 

 Yozgat

Turkin maakunnat
Çekerek

Çekerek on kaupunki, piirikunta ja joki Turkissa Yozgatin maakunnassa. Seudulla vallitsee mannerilmasto, ja lämpötilaerot kesällä ja talvella ja myös yöllä ja päivällä ovat suuret. Ankara ilmasto on hiukan pehmeämpi Çekerekin laaksossa. Çekerek-joki on Amasya Yesilirmak -joen sivujoki.

Lähteet

Aiheesta muualla
 Yozgat
 Çekerek 

Cekerek
Yozgatin maakunnan piirikunnat
Sož

Sož (,  ja ) on Dneprin merkittävimpiä itäpuolisia sivujokia. Joki saa alkunsa Länsi-Venäjältä, 12 km Smolenskin eteläpuolelta (suuntaa antava sijainti ). Sieltä se virtaa etelälounaaseen Valko-Venäjän kaakkoisosan läpi ja yhtyy Dnepriin Ukrainan rajalla Lojeun kaupunkimaisen taajaman edustalla.

Joen piirteitä 

Sožin valuma-alue kattaa 42 100 km², josta runsas puolet (21 700 km²) on Valko-Venäjän alueella. 
Joki on 648 km pitkä, mistä ensimmäiset 155 kilometriä joki kulkee Venäjällä. Sitten Sož kulkee Venäjän ja Valko-Venäjän rajalla, jonka jälkeen virtaa Valko-Venäjän sisällä ja lopuksi Valko-Venäjän ja Ukrainan rajajokena. . 

Joen leveys on suurimmillaan noin 230 m ja syvyys 5–6 m, virtausnopeus voi nousta yli 1,5 m/s:iin. Joen kevättulva, joka kestää 10–15 päivää yläjuoksulla ja 20–25 päivää alajuoksulla, alkaa yleensä maaliskuun lopussa.  Veden pinta nousee tällöin vuoden keskimääräisestä alimmasta tasostaan 4–5 metriä, enimmillään 6–7,5 metriä. Kesäsateet voivat nostaa muuten tuolloin varsin alhaalla olevaa joenpintaa 1–2 metriä. Joen keskivirtaama on Slauharadissa 105 m³/s, Homelissa 200 m³/s, ja suuaukolla 219 m³/s. Virtaama on Homelissa ollut pienimmillään 16,4 m³/s (vuonna 1900) ja suurimmillaan 6 600 m³/s (vuonna 1931). 

Jokiveden lämpötila on heinä-elokuussa tyypillisesti 19–21 °С, enimmillään se on kohonnut heinäkuussa 28 °С:een. Talvella jääpeite voi olla yli 60 cm paksu.

Joki on suhteellisen puhdasvetinen, mutta virtaa Tšernobylin ydinvoimalaonnettomuuden aiheuttamasta radioaktiivisesta saastumisesta kärsivien alueiden läpi. Sožin liittymäkohta Dnepriin sijaitsee alle 80 kilometrin päässä Tšernobylin tuhoutuneesta voimalasta. 

Sožin pääuoma on navigoitavissa ainakin Vetkan kaupungin alapuolella.

Kaupunkeja joen pääuoman varrella 

 Krytšau, Valko-Venäjä
 Tšerykau, Valko-Venäjä
 Slauharad, Valko-Venäjä
 Tšatšersk, Valko-Venäjä
 Vetka, Valko-Venäjä
 Homel, Valko-Venäjä

Lähteet

Aiheesta muualla
 Hydrologisia tilastoja 1897-1985: Sozh at Slavgorod   (unesco.org)
 Hydrologisia tilastoja 1900-1985: Sozh at Gomel   (unesco.org)
 Trans-border Canoeing Adventure Rajanylittävää melontamarkkinointia aluksi joen sivuhaarassa Venäjän-puolella, siten pääuomaa pitkin Valko-Venäjällä  
 Säteilystä vesistössä  
 Säteilyn saastuttamien alueiden kartta 1996 
 Karttaa vuoden 2004 tulvan laajuudesta Dneprin vesistössä  (dartmouth.edu) 

Valko-Venäjän joet
Smolenskin alueen joet
Dneprin vesistö
Eläkeläiset (yhdistys)

Eläkeläiset ry on vuonna 1959 perustettu Suomen vanhin valtakunnallinen eläkeläisjärjestö. Se toimii eläkeläisten edunvalvojana, sosiaalisena yhteenliittymänä ja erilaisen kansalaistoiminnan foorumina. Eläkeläiset ry muodostuu 14 aluejärjestöstä ja 200 paikallisyhdistyksestä, joissa on yhteensä 18 000 jäsentä. Järjestö julkaisee kuusi kertaa vuodessa ilmestyvää Eläkeläinen-lehteä (1963–), jonka päätoimittaja on Jan Koskimies.

Eläkeläiset ry on mukana Eläkeliittojen etujärjestö EETU ry:ssä. EETU on eläkeläisjärjestöjen yhteistyöelin ja keskittyy eläkeläisten valtakunnalliseen edunvalvontaan.

Eläkeläiset ry on SOSTEn jäsenjärjestö.

Yhdistys oli aiemmin lähellä kansandemokraattista työväenliikettä. Nykyisin se määrittelee itsensä puolueisiin sitoutumattomaksi eläkeläisten etujen puolustajaksi ja yhdessäolojärjestöksi. Yhdistys kuuluu kuitenkin vasemmistoliittoa lähellä olevaan Kansan Sivistystyön Liittoon. Syyskuussa 2021 järjestön puheenjohtajaksi valittiin SAK:n varapuheenjohtajana aiemmin toiminut Matti Huutola.

Puheenjohtajat
 Anna-Liisa Korpinen (1984–1994)
 Juhani Vähäkangas (?–2006)
 Timo Laaksonen (2006–2008)
 Kalevi Kivistö (2009–2015)
 Martti Korhonen (2015–2021)
 Matti Huutola (2021- )

Lähteet

Aiheesta muualla
Eläkeläiset ry

Suomalaiset eläkeläisjärjestöt
Suomen Kansan Demokraattinen Liitto
Eläkeläisjärjestöt
Olli Oikarinen

Olli ”Molli-Olli” Oikarinen (s. 1976 Nastola) on suomalainen muusikko ja televisiojuontaja, joka tuli tunnetuksi MTV3-kanavalla vuosina 1995–2001 esitetystä Jyrki-ohjelmasta. Ennen sitä hän opiskeli musiikkia Helsingin Konservatoriossa ja soitti kitaraa/keyboardeja Panic IC -nimisessä yhtyeessä. Hän on lisäksi vieraillut keskusteluohjelmissa Kuutamolla ja Leikin varjolla sekä juontanut vuoden 2002 Miss Suomi -kisan. Hän oli eduskuntavaaleissa 2003 Kokoomuksen ehdokkaana. Nykyään hän toimii ohjelmistosuunnittelijana.

Lähteet

Aiheesta muualla

Suomalaiset televisiojuontajat
Suomalaiset muusikot
Vuonna 1976 syntyneet
Elävät henkilöt
Stanley Cavell

Stanley Louis Cavell (1. syyskuuta 1926 Atlanta, Georgia – 19. kesäkuuta 2018) oli yhdysvaltalainen filosofi. Hän oli estetiikan ja yleisen arvoteorian Walter M. Cabot -oppituolin professori Harvardin yliopistossa. 

Cavellia on luonnehdittu laaja-alaisimmaksi elossa olevaksi amerikkalaisfilosofiksi. 
Analyyttisen kielifilosofian lisäksi hän on myös osallistunut dialogiin mannermaisen filosofian edustajien kanssa.

Teoksia 

 Must We Mean What We Say? (1969)
 The World Viewed: Reflections on the Ontology of Film (1971); 2. laajennettu painos (1979)
 The Senses of Walden (1972)
 The Claim of Reason: Wittgenstein, Skepticism, Morality, and Tragedy (1979)
 Pursuits of Happiness: The Hollywood Comedy of Remarriage (1981)
 Themes Out of School: Effects and Causes (1984)
 Disowning Knowledge: In Six Plays of Shakespeare (1987); 2. painos: Disowning Knowledge: In Seven Plays of Shakespeare (2003)
 In Quest of the Ordinary: Lines of Scepticism and Romanticism (1988)
 This New Yet Unapproachable America: Lectures after Emerson after Wittgenstein (1988)
 Conditions Handsome and Unhandsome: The Constitution of Emersonian Perfectionism (1990)
 A Pitch of Philosophy: Autobiographical Exercises (1994)
 Philosophical Passages: Wittgenstein, Emerson, Austin, Derrida (1995)
 Contesting Tears: The Melodrama of the Unknown Woman (1996)
 Emerson's Transcendental Etudes (2003)
 Cities of Words: Pedagogical Letters on a Register of the Moral Life (2004)
 Philosophy the Day after Tomorrow (2005)
 Little Did I Know (2010)

Lähteet

Aiheesta muualla 
 Stanley Cavell, Harvard Philosophy Department 
 A Philosopher Goes to the Movies: Conversation with Stanley Cavell 
 Tomi Kiilakoski. Hukassa ja sanoilleen vieraana. Stanley Cavell kasvatuksesta. Kasvatus & aika 2/2013

Yhdysvaltalaiset filosofit
Vuonna 1926 syntyneet
Vuonna 2018 kuolleet
Österhamn

Österhamn () on satama Ahvenanmaan keskuskaupungissa Maarianhaminassa. Satama-alueella sijaitsee muun muassa yksi Pohjoismaiden suurimmista vierassatamista yli 600 paikallaan ja Mariehamns seglarföreningin ravintola. Alueen pohjoisosassa sijaitsee puolestaan Sjökvarteretin historiallinen alue.

Maarianhaminan liikenne
Suomen Itämeren satamat
Sotto il Monte

Sotto il Monte (virallisesti Sotto il Monte Giovanni XXIII) on kunta Italian Lombardiassa. Joulukuussa 2015 kunnan asukasluku oli 4 408 ja pinta-ala viisi neliökilometriä. 

Paavi Autuas Johannes XXIII () on syntynyt Sotto il Montessa, mistä juontaa juurensa kunnan virallinen nimi.

Lähteet 

Bergamon maakunnan kunnat
Kimppakyyti

Kimppakyydillä tarkoitetaan kuljettajan ja yhden tai useamman matkustajan yhteistä auton käyttöä, jota käytetään yleensä työmatkoihin. Kimppakyydin toimenpiteitä ja järjestelmiä on muotoiltu ja säännelty vaihtelevasti. Järjestetyssä muodossa olevat yhteiskäyttöprojektit olivat tyypillisiä 1970-luvun puolivälin tienoilla öljykriisin aikaan.

Jäsenet käyttävät joko omaa autoaan tai yhdessä vuokrattua ajoneuvoa. He eivät käytä julkista liikennettä, kuten takseja. Yritysten, hallitusten ja sotilasorganisaatioiden taloudellisista tai muista syistä yhteiskäytössä olevat autot eivät myöskään kuulu kimppakyytien piiriin.

Kimppakyyti vähentää toistuvien tai pitkien matkojen kuljetuskustannuksia, kun jäsenet jakavat vuokrausmaksun tai maksavat pääauton omistajalle. Joissakin maissa on otettu käyttöön suurten matkustajamäärien kaistoja, joilla kannustetaan kimppakyytejä ja julkista liikennettä ruuhkien välttämiseksi. Sota-aikoina kannustettiin kimppakyytejä polttoaineen säästämiseksi. Vähentämällä autojen määrää maanteillä kimppakyydit vähentävät saasteita ja tarvittavien pysäköintipaikkojen määrää sekä vähentävät kasvihuonekaasupäästöjä maailmanlaajuisesti. Kimppakyyti voi myös vähentää kuljettajan stressiä.

Joissakin tapauksissa yritykset tai paikallisviranomaiset kannustavat yhteiskäyttöä, usein osana suurempia kuljetusjärjestelyjä. Näitä ovat keskitetyt haku- ja noutopaikat, alennushintainen pysäköinti ja neuvonta. Kimppakyytien käyttö on lisääntynyt Internetin, matkapuhelimien ja muiden viestintäjärjestelmien kautta. Dynaamisessa kimppakyytikonseptissa erillinen järjestelmä etsii autoilijoiden hyväksymiä tarjouksia.

Kimppakyyti voi olla joustamaton, sillä siinä pysähdytään usein ja työajat muuttuvat. Jotkin suuremmat kimppakyytijärjestelmät tarjoavat "pyyhkäisypalvelua" eli myöhempiä matkustusvaihtoehtoja. Turvallisuutta lisäävä vaihtoehto voi olla paikallisen taksiyhtiön kanssa tehty takuukyytijärjestely.

Uusi kimppakyynnin tyyppi on GPS-pohjainen kimppakyyti. Tämä tarjoaa samaa joustavuutta kuin liftaaminen, mutta takaa myös kimppakyytien turvallisuuden. Prosessin ensimmäinen vaihe on, että kuljettaja määrittää määränpäänsä ja aktivoi kimppakyytijärjestelmän GPS-sovelluksen välittömästi ennen liikkeelle lähtöä. Tallennettujen sijainti- ja kohdetietojen avulla matkustaja voi etsiä reaaliaikaisesti lähistöllä olevia autoja, joilla on sama määränpää ja tyhjiä paikkoja suoraan matkustushetkellä.

Lähteet 

 Kuvaus GPS-pohjaisesta kimppakyydistä
 Kimppakyydin esityselokuva Kimppakyydin ydin puolessatoista minuutissa
 autoOsztunk.hu     Etsi matkakumppaneita ja säästä rahaa.
 Oszkar.com on unkarinkielinen kyydinjakojärjestelmä, joka on toiminut vuodesta 2007 verkko-, iPhone- ja Android-alustalla
 Kimppakyydin määritelmät ja edut

Katso myös 

 Liftaaminen
 Reittitaksi
 Yhteiskäyttöauto

 

Autoilu
Mikko Asunta

Mikko Pellervo Asunta (12. elokuuta 1911 Ruovesi – 1. huhtikuuta 2005 Ruovesi) oli suomalainen poliitikko ja kansanedustaja. Hän edusti vuosina 1958–1970 ja 1972–1979 Eduskunnassa Kansallista Kokoomusta ja Hämeen läänin pohjoista vaalipiiriä. 

Asunta oli kotoisin Ruovedeltä, jossa hän toimi tilanhoitajana ja maanviljelijänä. Hän suoritti kansakoulun ja vuonna 1930 maamieskoulun. Hän kuului Ruoveden kunnanvaltuustoon ja toimi presidentin valitsijamiehenä vuosina 1956, 1962 ja 1968. 

Asunta sai vuonna 1966 yliluutnantin sotilasarvon, ja talousneuvoksen arvo hänelle myönnettiin vuonna 1979. Hän kuoli huhtikuun ensimmäisenä päivänä vuonna 2005.

Lähteet

Aiheesta muualla 
 Mikko Asunnan muistokirjoitus Helsingin Sanomissa
 

Kansanedustajat
Kansallisen Kokoomuksen poliitikot
Ruoveden kunnanvaltuutetut
Pirkanmaan vaalipiiri
Vuonna 1911 syntyneet
Vuonna 2005 kuolleet
Muğlan maakunta

Muğlan maakunta () on yksi Turkin 81 maakunnasta. Se sijaitsee Länsi-Turkissa.

Maakunta rajoittuu Välimereen etelässä, Egeanmereen lännessä, Aydıninin, Denizlin ja Burdurin maakuntaan pohjoisessa sekä Antalyan maakuntaan etelässä. 

Maakunnan pääkaupunki on Muğla. Muita kaupunkeja ovat esim. Marmaris, joka on suosittu lomakohde. Maakunnan väkiluku oli 837 804 vuoden 2011 väestönlaskennassa; vuoden 2015 lopun arvio oli 908 877 asukasta.

Maakunnan tärkein tulonlähde on matkailu.

Piirikunnat 

Maakunta on jaettu 13 piirikuntaan.

Bodrum
 Dalaman
 Datça
 Fethiye
 Kavaklıdere
 Köyceğiz
 Marmaris

 Menteşe (Merkez)
 Milas
 Ortaca
 Seydikemer
 Ula
 Yatağan

Lähteet

Aiheesta muualla

Turkin maakunnat
John Nance Garner

John "Cactus Jack" Nance Garner IV (22. marraskuuta 1868 lähellä Detroitia Texasissa – 7. marraskuuta 1967 Uvalde, Texas) oli yhdysvaltalainen demokraattisen puolueen poliitikko ja lakimies. Hän istui Yhdysvaltain edustajainhuoneessa vuosina 1903–1933, toimi edustajainhuoneen puhemiehenä 1931–1933 ja sen jälkeen 32. Yhdysvaltain varapresidenttinä 1933–1941.

Garner syntyi Teksasissa John Nance Garner III:n sekä Sarah Jane Guestin pojaksi ja valmistui lakimieheksi. Hän istui Texasin osavaltion edustajainhuoneessa vuodesta 1898 vuoteen 1902, jolloin hänet valittiin kongressiin. Hänen varapresidenttikausiensa aikana Yhdysvaltain presidenttinä toimi Franklin D. Roosevelt. Häntä edelsi Charles Curtis ja seurasi Henry A. Wallace. 

Garnerin vaimo eli vuosien 1933–1941 Yhdysvaltain Second Lady oli Mariette Rheiner Garner (1869–1948). Parilla oli vuonna 1896 syntynyt poika Tully Charles Garner. Garner vetäytyi varapresidenttiytensä jälkeen Uvaldeen, Teksasiin, jossa hän kuoli pari viikkoa ennen kuin olisi täyttänyt 99 vuotta. Hän on Yhdysvaltain historian pitkäikäisin varapresidentti. Garner on Schuyler Colfaxin kanssa ainoa edustaja, joka toimi Yhdysvaltain edustajainhuoneen puhemiehenä ja Yhdysvaltain varapresidenttinä.Garner riitautui Franklin Rooseveltin kanssa vuonna 1937, kun Roosevelt pyrki laajasti muokkaamaan Yhdysvaltain korkeimman oikeuden tuomareiden toimikausia. Garner sekä monet demokraatit ja republikaanit vastustivat Rooseveltin pyrkimyksiä, sillä heidän mielestä Roosevelt pyrki keskittämään liikaa valtaa presidentille, jos presidentti pystyisi rajoittamaan korkeimman oikeuden tuomareiden ikärajaa. Välikohtauksen jälkeen, Garner ja Roosevelt eivät oikein koskaan palanneet tavallisiin väleihin. Garner myös pyrki demokraattipuolueen presidenttiehdokkuutta vuoden 1940 vaaleihin, mutta Roosevelt nimitettiin presidenttiehdokkaaksi uudelleen ja Henry A. Wallace nimitettiin varapresidenttiehdokkaaksi.

John Nance Garner sai lempinimen Cactus Jack vuonna 1901, kun Texasin edustajainhuoneessa istunut Garner tuki opuntiakaktusta osavaltion viralliseksi kukaksi, mutta edustajainhuone kuitenkin päätti toisin ja valitsi toisen kasvin.

Lähteet

Aiheesta muualla 

Yhdysvaltain edustajainhuoneen puhemiehet
Yhdysvaltain varapresidentit
Yhdysvaltalaiset demokraattipoliitikot
Vuonna 1868 syntyneet
Vuonna 1967 kuolleet
Manboy

Manboy on suomalainen vuonna 1998 perustettu rockyhtye. Yhtyeen musiikki on melankolista, brittivaikutteista poprockia. Yhtye on alun perin lähtöisin Porista, mutta toimii tätä nykyä Helsingissä.

Historia 
Debyyttialbumi Stretch Your Religion ilmestyi 2001 ja yhtye kiersi kesän esiintymässä Suomen suurimmilla esiintymislavoilla. Seuraava albumi Blame the World ilmestyi vasta kolme vuotta ensilevyn jälkeen, ja yhtyeen uskottiinkin yleisesti hajonneen. Yhtye on todennut viivästyksen johtuneen ristiriitaisuuksista silloisen levy-yhtiön kanssa. Yhtyeen kolmas levy, Majestic, ilmestyi lokakuussa 2006. Manboy oli mukana elokuvan V2 – Jäätynyt enkeli tuotannossa kappaleellaan "How the World Ends". Toinen albumilta julkaistu single "Please Stop Crying" soi Idols-sarjan mainosten tunnusmusiikkina. Manboyn neljäs albumi ilmestyi maaliskuussa 2009 ja oli nimeltään Deus Protector Noster. Nimi on lainattu Porin vaakunasta ja tarkoittaa vapaasti käännettynä "jumala olkoon suojelijamme". Kesällä 2007 Manboy kiersi Eurooppaa Placebon lämmittelybändinä. Lokakuussa vuorossa oli lämmittelykeikka brittiyhtye Musen Helsingin loppuunmyydyllä jäähallin keikalla. 

Kolmikko julkaisi viidennen albuminsa Something Wonderful 2. helmikuuta 2011. Yhtye äänitti sen omassa studiossaan ja vastasi itse tuotannosta. Levyn kappaleista julkaistiin vuoden 2010 aikana singlet "One Dollar Under God" ja "Nothing Compares 2 U", joka soi sekä radiosoitto- että singlelistan kärkikymmenikössä. Seuraavalla singlellä "Home" soi Manboyn lisäksi Apocalyptica-yhtyeestä tutun Eicca Toppisen sello ja Damn Seagullsin torvisektio Sirdie Horns. Uusimmalla sinkkulohkaisulla "How It Hurts" kuullaan synapainotteisempi Manboy. Singlestä valmistui Kennel Helsingin Teemu Niukkasen ohjaama musiikkivideo, joka sai kunniamaininnan Oulun Musiikkivideofestivaaleilla elokuussa 2011. Vuonna 2012 yhtye esiintyi vain kerran: Kuudes aisti -festivaalilla.

Yhtyeen laulaja-basisti Karo Broman (s. 1978 Pori) on tuttu myös äänisuunnittelijana mainosalalla sekä tuottajana (mm. Lapko, Traffic Island, The Orders). Muihin Bromanin musiikkiprojekteihin lukeutuu mm. yhteistyö Jori Sjöroosin kanssa edesmenneellä kokoonpanolla  Fu-Tourist. Nykyään hän soittaa Teppo Vapauden yhtyeessä.

Yhtyeen jäsenet
 Karo Broman, laulu ja basso
 Toni Sinisalo, rummut
 Antti Majuri, kitara

Diskografia

Albumit
 Stretch Your Religion (2001)
 Blame the World (2004)
 Majestic (2006)
 Deus Protector Noster (2009)
 Something Wonderful (2011)

Singlet ja EP:t
 "A Bore" (2001)
 "Middle Ground" (2001)
 "Stretch´" (2001)
 "Panic" (2004)
 "You Don't Have What It Takes" (2004)
 "Please Stop Crying" (2006)
 "How the World Ends" (2006)
 "A Reason" (2009)
 "Sarah" (2009)
 "Nothing Compares 2 U" (2010)
 "One Dollar Under God" (2010)
 "Home" (2011)
 "How It Hurts" (2011)

Aiheesta muualla

 Manboyn virallinen kotisivu
 Manboyn Facebook-sivu
 Manboyn YouTube-kanava

Suomalaiset rockyhtyeet
Sorgun

Sorgun on kaupunki ja piirikunta Turkissa, Yozgatin maakunnassa. Sorgum on suurin piirikunta Yozgatin maakunnassa. Piirikunnan asukasluku on 120 262.

Aiheesta muualla

 Yozgat
 Sorgun 

Turkin kaupungit
Yozgatin maakunnan piirikunnat
Hanna Korell

Hanna Lotta Kristiina Korell (s. 16. maaliskuuta 1979 Lieksa) on suomalainen uransa päättänyt yleisurheilija, joka edusti seuratasolla Lahden Ahkeraa. Hänen päämatkansa oli 100 metrin aitajuoksu.Korell lopetti uransa kauteen 2007.

Korell voitti ensimmäisen mitalinsa Kalevan kisoissa jo vuonna 1995, jolloin hän juoksi 100 metrin aitajuoksussa hopealle ajalla 14,14. Hän voitti matkan SM-hopeaa myös vuosina 1996 ja 1997. Sisäratojen SM-kisoissa 1999 hän sijoittui pituushypyssä toiseksi tuloksella 611 ja saman vuoden Kalevan kisoissa 100 metrin aidoissa kolmanneksi ajalla 13,64. Myöhemmin samana vuonna hänellä havaittiin sääriluun rasitusmurtuma, joka esti aitajuoksun neljäksi vuodeksi. Välissä vuonna 2001 Korell voitti 60 metrillä sisäratojen SM-kultaa ajalla 8,42. Vuonna 2003 vamman parannuttua hän voitti SM-hopeaa 100 metrin aidoissa ajalla 13,50.

Korell paransi 14. heinäkuuta 2004 Lena Spoofin 25 vuotta vanhaa naisten 100 metrin aitajuoksun Suomen-ennätystä 11 sadasosalla aikaan 13,13. Nooralotta Neziri paransi 12. elokuuta 2012 Korellin Suomen ennätystä lukemiin 13,10.

Vuonna 2005 hän voitti Kalevan kisoissa 100 metrin aidoissa kultaa ajalla 13,33 ja 100 metrin juoksussa hopeaa ajalla 11,99. Hän edusti Suomea Helsingin MM-kisoissa samana vuonna, mutta karsiutui alkuerissä. Kalevan kisoissa 2007 hän voitti 100 metrin aidoissa hopeaa ajalla 13,35.

Ennätykset
 100 metrin juoksu: 11,99 (2005)
 80 metrin aitajuoksu: 11,47 (1994)
 100 metrin aitajuoksu: 13,13 (2004)
 Korkeushyppy: 163 (1993)
 Pituushyppy: 622 (1997)
 Kolmiloikka: 12,82 (1998)
 Kuulantyöntö: 11,72 (2004)
 Keihäänheitto: 37,62 (2004)
 Seitsenottelu: 5028 (1999)

Lähteet

Suomalaiset pika-aitajuoksijat
Suomalaiset pikajuoksijat
Suomalaiset pituushyppääjät
Vuonna 1979 syntyneet
Elävät henkilöt